CELEX: 31983R2381
Language: el
Date: 1983-08-23 00:00:00
Title: Κανονισμός (ΕΟΚ) αριθ. 2381/83 της Επιτροπής της 23ης Αυγούστου 1983 περί του καθεστώτος εισαγωγής στο Ηνωμένο Βασίλειο ορισμένων κλωστοϋφαντουργικών προϊόντων καταγωγής Ρουμανίας

Avis juridique important

|

31983R2381

Κανονισμός (ΕΟΚ) αριθ. 2381/83 της Επιτροπής της 23ης Αυγούστου 1983 περί του καθεστώτος εισαγωγής στο Ηνωμένο Βασίλειο ορισμένων κλωστοϋφαντουργικών προϊόντων καταγωγής Ρουμανίας  

Επίσημη Εφημερίδα αριθ. L 233 της 24/08/1983 σ. 0010 - 0011

***** ΚΑΝΟΝΙΣΜΟΣ (ΕΟΚ) αριθ. 2381/83 ΤΗΣ ΕΠΙΤΡΟΠΗΣ  της 23ης Αυγούστου 1983  περί του καθεστώτος εισαγωγής στο Ηνωμένο Βασίλειο ορισμένων κλωστοϋφαντουργικών προϊόντων καταγωγής Ρουμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3589/82 του Συμβουλίου της 23ης Δεκεμβρίου 1982 περί του κοινού καθεστώτος εισαγωγών ορισμένων κλωστοϋφαντουργικών προϊόντων καταγωγής τρίτων χωρών (1), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 3589/82 καθορίζονται οι όροι θεσπίσεως ποσοτικών περιορισμών· ότι οι εισαγωγές στο Ηνωμένο Βασίλειο κλωστοϋφαντουργικών προϊόντων της κατηγορίας 28 καταγωγής Ρουμανίας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 3 του εν λόγω άρθρου 11·  ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 3589/82, κοινοποιήθηκε στη Ρουμανία, στις 31 Μαΐου 1983, αίτηση διαβουλεύσεων·  ότι, εν αναμονή του αποτελέσματος των διαβουλεύσεων διαβουλεύσεων· οι εισαγωγές στο Ηνωμένο Βασίλειο των προϊόντων της εν λόγω κατηγορίας υπήχθησαν προσωρινά σε ποσοτικό περιορισμό, σύμφωνα με τον κανονισμό (ΕΟΚ) αριθ. 815/83 της Επιτροπής (2)·  ότι κατά τη διάρκεια διαβουλεύσεων που έλαβαν χώρα στις 28 Ιουλίου 1983 συμφωνήθηκε ο περιορισμός των εισαγωγών στο Ηνωμένο Βασίλειο προϊόντων της κατηγορίας 28 για τα έτη 1983 έως 1986·  ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 3589/82 ·  ότι τα εν λογω προϊόντα, τα οποία έχουν εξαχθεί από τη Ρουμανία στο Ηνωμένο Βασίλειο μεταξύ της 1ης Ιανουαρίου 1983 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από τα καθορισθέντα ποσοτικά όρια για το 1983·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στο Ηνωμένο Βασίλειο των προϊόντων καταγωγής Ρουμανίας, της κατηγορίας που περιλαμβάνεται στο παράρτημα, υπόκειται στα ποσοτικά όρια που περιλαμβάνονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από τη Ρουμανία στο Ηνωμένο Βασίλειο προ της ημερομηνίας ενάρξεως ισχύος του κανονισμού (ΕΟΚ) αριθ. 1815/83, και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από τη Ρουμανία στο Ηνωμένο Βασίλειο μετά την έναρξη ισχύος του κανονισμού (ΕΟΚ) αριθ. 1815/83, θα εξακολουθούν να υπόκεινται στο σύστημα του διπλού ελέγχου που υπόκεινται στο παράρτημα VI του κανονισμού (ΕΟΚ) αριθ. 3589/82.  3. Σύμφωνα με τις διατάξεις της παραγράφου 2, όλες οι ποσότητες των προϊόντων, που αποστέλλονται από τη Ρουμανία στο Ηνωμένο Βασίλειο από 1ης Ιανουαρίου 1983 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια για το 1983. Εντούτοις, τα προσωρινά αυτά ποσοτικά όρια δεν εμποδίζουν την εισαγωγή των καλυπτόμενων προϊόντων, τα οποία όμως έχουν αποσταλεί από τη Ρουμανία στο Ηνωμένο Βασίλειο πριν από την ημερομηνία ενάρξεως ισχύος του κανονισμού (ΕΟΚ) αριθ. 1815/83.  Άρθρο 3  Ο κανονισμός (ΕΟΚ) αριθ. 1815/83 καταργείται δια του παρόντος.  Άρθρο 4  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 23 Αυγούστου 1983.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 374 της 31. 12. 1982, σ. 106.  (2) ΕΕ αριθ. L 178 της 2. 7. 1983, σ. 11.  ΠΑΡΑΡΤΗΜΑ  1.2.3.4.5.6.7 //   //   //   //   //   //   //   // Κατη-  γορία  // Κλάση  του Κοινού  Δασμολογίου   // Κώδικας  NIMEXE (1983)   // Περιγραφή εμπορευμάτων   // Κράτη  μέλη  // Μονάδες  // Προσωρινό  ποσοτικό όριο   //   //   //   //   //   //   //   // 28   // 60.05  Α ΙΙ β) 4 εε)  //   // Έτοιμα εξωτερικά ενδύματα πλεκτά, συμπληρώματα πλεκτά της ενδύσεως και έτερα πλεκτά είδη, άπαντα μη ελαστικά ουδέ συνδεδυασμένα μετά καουτσούκ:  // Ηνωμένο  Βασίλειο   // 1 000  τεμάχια  // 1983: 90 (1)  1984: 94  1985: 97  1986: 102  //   //   //  60.05-61, 62, 64  // Α. Έτοιμα εξωτερικά ενδύματα και συμπληρώματα της ενδύσεως:  ΙΙ. Έτερα:  Πανταλόνια πλεκτά (εξαιρέσει των κοντών πανταλονίων), έτερα των δια βρέφη, εξ ερίου, βάμβακος ή συνθετικών ή τεχνητών υφαντικών ινών  //   //   //   //   //   //   //   //   //  //  (1) Για το έτος 1983 έχει συμφωνηθεί μια επιπρόσθετη ποσότητα 15 000 τεμαχίων.